32004R1744
L 311/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1744/2004 НА КОМИСИЯТА
от 7 октомври 2004 година
за изменeние на Регламент (ЕО) № 1490/2002 относно заменянето на докладваща държава-членка
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно предлагането на пазара на продукти за растителна защита (1), и по-специално член 8, параграф 2 втора алинея от нея,
като има предвид, че:
(1)
В съответствие с Директива 91/414/ЕИО на Съвета, Комисията трябва да започне работна програма за постепенно изследване на активните вещества, които се намират на пазара две години след датата на нотификацията на посочената директива.
(2)
Третият етап на работната програма е създаден с Регламенти (ЕО) № 451/2000 (2) и (ЕО) № 1490/2002 (3) на Комисията.
(3)
Член 10, параграф 3 от Регламент (ЕО) № 1490/2002 на Комисията се отнася до възможността да се предостави изследването на дадено вещество на друга държава-членка, ако държавата-членка, която е докладчик не е в състояние да спази срока за представяне пред Европейския орган по безопасност на храните на проектодоклада за оценка.
(4)
Франция е информирала Комисията, че няма да бъде в състояние да представи проект на доклад за оценка на веществото тефлубензурон в рамките на срока, който е предвиден в член 10, параграф 1 от упоменатия регламент. Обединеното кралство е засвидетелствало своето желание да стане държава-членка, която е докладваща за това активно вещество. На новата държава-членка, която е докладваща, трябва да бъде осигурено достатъчно време, за да може тя да подготви проект на доклад за оценка и впоследствие това вещество да бъде преместено от част А в част Б на приложение I.
(5)
Регламент (ЕО) № 1490/2002 на Комисията следователно следва съответно да бъде изменен.
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 1490/2002 на Комисията се изменя, както следва:
1.
В част А вписването за Тефлубензурон (Teflubensuron) се заличава.
2.
В част Б се вмъква следното вписване по азбучен ред:
„Teflubenzuron - United Kingdom - BAS-BE“
(„Тефлубензурон - Обединено кралство - BAS-BE“).
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 октомври 2004 година.